DECIZIA CONSILIULUI
din 1 ianuarie 2007
de numire a membrilor și supleanților bulgari și români ai Comitetului Regiunilor
(2007/6/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 263, al patrulea paragraf,
având în vedere Actul privind condițiile de aderare la Uniunea Europeană a Republicii Bulgaria și a României și adaptările tratatelor pe care se întemeiază Uniunea Europeană, în special articolele 13 și 49,
având în vedere propunerile din partea guvernelor Republicii Bulgaria și României,
întrucât:
(1)
Membrii și supleanții Comitetului Regiunilor au fost numiți, pentru perioada 26 ianuarie 2006-25 ianuarie 2010 prin Decizia 2006/116/CE a Consiliului (1).
(2)
Ca urmare a aderării Republicii Bulgaria și a României la Uniunea Europeană, Comitetul Regiunilor trebuie completat prin numirea unui număr de douăzeci și șapte de membri și douăzeci și șapte de supleanți, reprezentanți ai colectivităților regionale și locale ale noilor state membre care sunt fie titulari ai unui mandat electoral în cadrul unei colectivități regionale sau locale, fie responsabili politic în fața unei adunări de aleși,
DECIDE:
Articolul 1
Sunt numiți în cadrul Comitetului Regiunilor, pentru perioada de până la 25 ianuarie 2010 inclusiv:
-
în calitate de membri, persoanele care figurează pe lista aferentă statului membru respectiv și care este cuprinsă în anexa I la prezenta decizie,
-
în calitate de supleanți, persoanele care figurează pe lista aferentă statului membru respectiv și care este cuprinsă în anexa II la prezenta decizie.
Articolul 2
Prezenta decizie intră în vigoare la data adoptării sale.
Prezenta decizie se aplică de la 1 ianuarie 2007.
Adoptată la Bruxelles, 1 ianuarie 2007.